Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 12 ต.ค.65
Daily Focus-บล.ฟินันเซีย ไซรัส ประจำวันที่ 12 ต.ค.65
12 ต.ค. 2565

บล.ฟินันเซีย ไซรัส ประเมินแนวโน้มตลาดวันนี้ (12 ต.ค.65) คาด SET Index แกว่ง Sideways โดยมีแนวรับหลักบริเวณ 1,556-1,560 จุด มูลค่าการซื้อขายคาดเบาบางโดยอยู่ในช่วงคาบเกี่ยววันหยุดยาว รวมถึงมีตัวเลขเศรษฐกิจสำคัญที่ต้องติดตามคือเงินเฟ้อ PPI และ CPI สหรัฐฯเดือน ก.ย. ซึ่งหากออกมาสูงกว่าคาดจะยิ่งกดดันให้ FED จำเป็นต้องเดินหน้าขึ้นดอกเบี้ยแรงต่อเนื่อง ล่าสุด Bond Yield อายุ 10 ปีของสหรัฐฯพุ่งขึ้นใกล้แตะ 4% อีกครั้ง ส่วนภาคเศรษฐกิจโลกมีความเสี่ยงมากขึ้นหลัง IMF ปรับลดประมาณการ GDP โลกปี 2566 ลงเหลือ +2.7% มีโอกาส 25% ที่จะโตต่ำกว่า +2%
ขณะที่ปัจจัยในประเทศยังไร้ปัจจัยใหม่เช่นกันและต้องติดตามสถานการณ์น้ำท่วมกรณีหากขยายวงกว้างและเข้าใกล้กรุงเทพฯจะเป็นความเสี่ยง ด้านกำไรบจ.ไตรมาส 3/65 กลุ่มธนาคารจะเริ่มประกาศวันนี้และหนาแน่นในสัปดาห์หน้า รวมถึงเริ่มทยอย Preview กำไรฝั่ง Real Sector ออกมามากขึ้น ซึ่งโดยรวมไม่น่าตื่นเต้นนักเนื่องจากเป็นฤดูฝนซึ่งเป็น Low Season อย่างไรก็ตาม ยังมองบวกต่อกลุ่ม Domestic และ Reopening Play ในไตรมาส 4/65 ที่กลับเข้า High Season ของทั้งภาคการท่องเที่ยวและการจับจ่ายใช้สอย รวมถึงปี 2566 ที่ยังมีแนวโน้มเร่งตัว
กลยุทธ์ : Selective Play // ถือลงทุนหลังสะสมหุ้นเพิ่ม
หุ้นเด่นเดือน ต.ค. : BBL, BDMS, CK, CPALL, TU